**Informácia pre rodičov detí s diétnym obmedzením navštevujúcich posledný ročník materskej školy**

Vážení rodičia,

 podľa § 4 odst. 3 zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky (ďalej len „*zákon*“) možno poskytnúť dotáciu na podporu výchovy k stravovacím návykom dieťaťa (ďalej len *„dotácia*“) na zabezpečenie obeda alebo iného jedla v materskej škole na každé dieťa, ktoré navštevuje posledný ročník materskej školy.

 Podľa § 4 odst. 6 sa poskytuje dotácia v sume 1,20 eura za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu. Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu, dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu vyplatí zriaďovateľ rodičovi dieťaťa, alebo fyzickej osobe, ktorej je dieťa zverené do starostlivosti rozhodnutím súdu.

 Rodičia detí s diétnym obmedzením naďalej uhrádzajú režijné poplatky v zmysle VZN mestskej časti Bratislava-Karlova Ves č. 2/2015.

 Dana Parajková

 vedúca ŠJ pri MŠ Majerníkova 11

.............................................................................................................................................

(Odovzdať vedúcej jedálne)

Dotáciu za môjho syna/dcéru (meno, priezvisko) ..................................................., ktorý/á vzhľadom na diétne obmedzenia podložené lekárskym potvrdením neodoberá stravu v materskej škole, prosím poukázať na číslo bankového účtu: (IBAN)......................................................

Beriem na vedomie, že dotácia bude poskytnutá len za tie dni, v ktorých sa môj syn/dcéra zúčastnil/a výchovno-vzdelávacích činností v materskej škole.

V................................., dňa..........................

..................................................... ......................................................

Meno a podpis zákonného zástupcu Meno a podpis zákonného zástupcu